Yön kuninkaat

Yön kuninkaat on suomenkielinen kokoelma amerikkalaisen fantasiakirjailija Robert E. Howardin miekka ja magia -tyylisiä novelleja. Markku Sadelehdon toimittama kokoelma ilmestyi vuonna 1992 WSOY:n Fan-sarjassa.

Kirjaan on koottu yhdeksän miekka ja magia -tyylistä tarinaa vuosilta 1928-1932. Novellien päähenkilöitä ovat kuningas Kull (kolme ensimmäistä tarinaa), Bran Mak Morn (”Maan madot”), Turlogh Dubh O'Brien (”Musta mies”) sekä Solomon Kane (kolme viimeistä novellia). Niminovellissa esiintyvät sekä Kull että Bran Mak Morn. Mukana on myös Sadelehdon esipuhe. Howardin tunnetuin hahmo Conan ei ole mukana kokoelmassa.

 Sisältö 

 ”Varjojen valtakunta” (The Shadow Kingdom, 1929)
 ”Tuzun Thunen peilit” (The Mirros of Tuzun Thune, 1929)
 ”Kirveellä minä hallitsen!” (By This Axe I Rule!, 1967Julkaisuvuosi. Novelli on kirjoitettu vuoden 1929 tienoilla.)
 ”Yön kuninkaat” (Kings of the Night, 1930)
 ”Maan madot” (Worms of the Earth, 1932)
 ”Musta mies” (The Dark Man, 1931)
 ”Punaiset varjot” (Red Shadows, 1928)
 ”Vainajien vuorilla” (The Hills of the Dead, 1930)
 ”Yön siivet” (Wings in the Night, 1932)

 Vastaanotto 

Ulkomaisia fantasiakirjailijoita -hakuteoksessa (2003) Jukka Halme kuvailee Yön kuninkaita ”mainioksi kokoelmaksi Howardin muiden [kuin Conan] sankareiden tarinoita”. Yksittäisistä novelleista Halme nostaa esiin ”ajatuksekkaan ja kauniin” Kall-tarinan ”Tuzun Thunen peilit”, ”hallitsemisen saloja” opettavan ”Kirveellä minä hallitsen!”, Kallin ja Bran Mak Mornin yhteisseikkailun ”Yön kuninkaat” sekä ”H. P. Lovecraftin painajaismaisia näkyjä piktihallitsija Branin roomalaisvihaan” yhdistävän ”Maan madot”. ”Punaiset varjot” esittelee Solomon Kanen hahmon ”muutamalla sanalla, mutta kuitenkin vaikuttavasti. (’Men shall die for this!’)”

 Lähteet 

Luokka:Markku Sadelehdon toimittamat kirjat
Luokka:Suomalaiset fantasianovellikokoelmat
Luokka:Vuoden 1992 kirjat